CELEX: 32005D0109
Language: mt
Date: 2005-01-24 00:00:00
Title: Deċiżjoni tal-Kunsill 2005/109/PESK ta’ l- 24 ta’ Jannar 2005 dwar il-konklużjoni tal-Ftehim bejn l-Unjoni Ewropea u r-Renju tal-Marokk dwar il-parteċipazzjoni tar-Renju tal-Marokk fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA)

Avviż Legali Importanti

|

32005D0109

Deċiżjoni tal-Kunsill 2005/109/PESK ta’ l- 24 ta’ Jannar 2005 dwar il-konklużjoni tal-Ftehim bejn l-Unjoni Ewropea u r-Renju tal-Marokk dwar il-parteċipazzjoni tar-Renju tal-Marokk fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA)  

Official Journal L 034 , 08/02/2005 P. 0046 - 0046 Official Journal L 159 , 13/06/2006 P. 0109 - 0109

		Deċiżjoni tal-Kunsill 2005/109/PESKta’ l- 24 ta’ Jannar 2005dwar il-konklużjoni tal-Ftehim bejn l-Unjoni Ewropea u r-Renju tal-Marokk dwar il-parteċipazzjoni tar-Renju tal-Marokk fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA)IL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,Wara li kkunsidra r-rakkomandazzjoni mill-Presidenza,Billi:(1) Fit- 12 ta’ Lulju 2004, il-Kunsill adotta l-Azzjoni Konġunta 2004/570/PESK dwar l-operazzjoni militari ta’ l-Unjoni Ewropea fil-Bosnja u Ħerzegovina [1].(2) L-Artikolu 11 (3) ta’ dik l-Azzjoni Konġunta jistipula li arranġamenti dettaljati dwar il-parteċipazzjoni ta’ Stati terzi għandhom ikunu s-suġġett ta’ ftehim, skond l-Artikolu 24 tat-Trattat dwar l-Unjoni Ewropea.(3) Wara l-awtorizzazzjoni mill-Kunsill fit- 13 ta’ Settembru 2004, il-Presidenza, assistita mis-Segretarju Ġenerali/Rappreżentant Għoli, innegozjat Ftehim bejn l-Unjoni Ewropea u r-Renju tal-Marokk dwar il-parteċipazzjoni tar-Renju tal-Marokk fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina. (Operazzjoni ALTHEA)(4) Il-Ftehim għandu jiġi approvat.IDDEĊIEDA KIF ĠEJ:Artikolu 1Il-Ftehim bejn l-Unjoni Ewropea u r-Renju tal-Marokk dwar il-parteċipazzjoni tar-Renju tal-Marokk fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni ALTHEA) hu b’dan approvat f’isem l-Unjoni Ewropea.It-test tal-Ftehim hu mehmuż ma’ din id-Deċiżjoni.Artikolu 2Il-President tal-Kunsill hu b’dan awtorizzat li jagħżel il-persuna bis-setgħa li tiffirma l-Ftehim sabiex torbot lill-Unjoni Ewropea.Artikolu 3Din id-Deċiżjoni għandha tieħu effett fil-jum ta’ l-adozzjoni tagħha.Artikolu 4Din id-Deċiżjoni għandha tiġi ippubblikata fil-Ġurnal Uffiċjali ta’ l-Unjoni Ewropea.Magħmula fi Brussell, nhar l- 24 ta’ Jannar 2005.Għall-KunsillIl-PresidentF. Boden[1] ĠU L 252, tat-28.7.2004, p. 10.--------------------------------------------------Ftehimbejn l-Unjoni Ewropea u r-Renju tal-Marokk, dwar il-parteċipazzjoni tar-Renju tal-Marokk fl-operazzjoni militari ta’ l-Unjoni Ewropea għall-immaniġġjar ta’ kriżi fil-Bosnja u Ħerzegovina (Operazzjoni Althea)L-UNJONI EWROPEA (UE),min-naħa l-waħda, uIR-RENJU TAL-MAROKKmin-naħa l-oħra,minn issa ‘l quddiem imsejħa l-"Partijiet",WARA LI QIESU:- l-adozzjoni mill-Kunsill ta’ l-Unjoni Ewropea ta’ l-Azzjoni Konġunta 2004/570/PESK tat- 12 ta’ Lulju 2004 dwar l-operazzjoni militari ta’ l-Unjoni Ewropea fil-Bosnja u Ħerzegovina [1],- l-istedina lir-Renju tal-Marokk biex jipparteċipa fl-operazzjoni mmexxija mill-UE,- it-twettiq b’suċċess tal-proċess ta’ Ġenerazzjoni ta’ Forza u r-rakkomandazzjoni mill-Kmandant ta’ l-Operazzjonijiet ta’ l-UE u l-Kumitat Militari ta’ l-UE biex jiftiehmu dwar il-parteċipazzjoni tal-forzi tar-Renju tal-Marokk fl-operazzjoni mmexxija mill-UE,- id-Deċiżjoni tal-Kumitat Politiku u ta’ Sigurtà BIH/1/2004 tal- 21 ta’ Settembru 2004 [2] dwar l-aċċettazzjoni tal-kontribut tar-Renju tal-Marokk fl-operazzjoni militari ta’ l-UE fil-Bosnja u Ħerzegovina,- id-Deċiżjoni tal-Kumitat Politiku u ta’ Sigurtà BIH/3/2004 tad- 29 ta’ Settembru 2004 dwar l-istabbiliment tal-Kumitat ta’ Kontributuri għall-operazzjoni militari ta’ l-UE fil-Bosnja u Ħerzegovina [3],QABLU KIF ĠEJ:Artikolu 1Parteċipazzjoni fl-operazzjoni1. Ir-Renju tal-Marokk għandu jassoċja ruħu ma’ l-Azzjoni Konġunta 2004/570/PESK tat- 12 ta’ Lulju 2004 dwar l-operazzjoni militari ta’ l-Unjoni Ewropea fil-Bosnja u Ħerzegovina u ma’ kwalunkwe Azzjoni Konġunta jew Deċiżjoni li biha l-Kunsill ta’ l-Unjoni Ewropea jiddeċiedi li jestendi l-operazzjoni militari ta’ l-UE għall-immaniġġjar ta’ kriżi, skond id-dispożizzjonijiet ta’ dan il-Ftehim u kwalunkwe arranġament implimentattiv meħtieġ.2. Il-kontribut tar-Renju tal-Marokk għall-operazzjoni militari ta’ l-UE għall-immaniġġjar ta’ kriżi hu mingħajr preġudizzju għall-awtonomija tat-teħid ta’ deċiżjonijiet ta’ l-Unjoni Ewropea.3. Ir-Renju tal-Marokk għandu jiżgura li l-forzi u l-persunal tiegħu li jipparteċipaw fl-operazzjoni militari ta’ l-UE għall-immaniġġjar ta’ kriżi jidħlu għall-missjoni tagħhom b’mod konformi ma’:- l-Azzjoni Konġunta 2004/570/PESK u l-emendi sussegwenti possibbli;- il-Pjan ta’ Operazzjoni;- il-miżuri implimentattivi.4. Il-forzi u l-persunal issekondati għall-operazzjoni mir-Renju tal-Marokk għandhom iwettqu d-dmirijiet tagħhom u jġibu ruħhom biss bl-interess ta’ l-operazzjoni militari ta’ l-UE għall-immaniġġjar ta’ kriżi f’moħħhom.5. Ir-Renju tal-Marokk għandu jinforma lill-Kmandant ta’ l-Operazzjoni ta’ l-UE fi żmien debitu bi kwalunkwe bidla fil-parteċipazzjoni tiegħu fl-operazzjoni.Artikolu 2Status tal-forzi1. L-istatus tal-forzi u l-persunal ikkontribwiti għall-operazzjoni militari ta’ l-UE għall-immaniġġjar ta’ kriżi mir-Renju tal-Marokk għandu jkun irregolat mid-dispożizzjonijiet dwar l-istatus tal-forzi, jekk disponibbli, miftiehma bejn l-Unjoni Ewropea u l-pajjiż ospitanti.2. L-istatus tal-forzi u tal-persunal ikkontribwiti lill-kwartieri ġenerali jew lill-elementi ta’ kmand li jinsabu barra mill-Bosnja u Ħerzegovina għandu jkun rregolat minn arranġamenti bejn il-kwartieri ġenerali u l-elementi ta’ kmand ikkonċernati u r-Renju tal-Marokk.3. Mingħajr preġudizzju għad-dispożizzjonijiet dwar l-istatus tal-forzi msemmija fil-paragrafu 1, ir-Renju tal-Marokk għandu jeżerċita ġurisdizzjoni fuq il-forzi u l-persunal tiegħu li jkunu qed jipparteċipaw fl-operazzjoni militari ta’ l-UE għall-immaniġġjar ta’ kriżi.4. Ir-Renju tal-Marokk għandu jkun responsabbli li jwieġeb għal kwalunkwe pretensjoni marbuta mal-parteċipazzjoni fl-operazzjoni militari ta’ l-UE għall-immaniġġjar ta’ kriżi, minn jew dwar kwalunkwe parti tal-forzi u l-persunal tiegħu. Ir-Renju tal-Marokk għandu jkun responsabbli li jġib kwalunkwe azzjoni, b’mod partikolari legali jew dixxiplinarja, kontra kwalunkwe parti tal-forzi u l-persunal tiegħu, skond il-liġijiet u regolamenti tiegħu.5. Ir-Renju tal-Marokk jimpenja ruħu li jagħmel dikjarazzjoni fir-rigward tar-rinunzja ta’ pretensjonijiet kontra kwalunkwe Stat parteċipanti fl-operazzjoni militari ta’ l-UE għall-immaniġġjar ta’ kriżi, u li jagħmel dan meta jkun qed jiffirma dan il-Ftehim.6. L-Unjoni Ewropea timpenja ruħha li tiżgura li l-Istati Membri jagħmlu dikjarazzjoni fir-rigward tar-rinunzja ta’ pretensjonijiet, għall-parteċipazzjoni tar-Renju tal-Marokk fl-operazzjoni militari ta’ l-UE għall-immaniġġjar ta’ kriżi, u li jagħmlu dan meta jkunu qed jiffirmaw dan il-Ftehim.Artikolu 3Informazzjoni klassifikata1. Ir-Renju tal-Marokk għandu jieħu l-miżuri xierqa biex jiżgura li l-informazzjoni kklassifikata ta’ l-UE tkun protetta skond ir-regolamenti ta’ sigurtà tal-Kunsill ta’ l-Unjoni Ewropea, li jinsabu fid-Deċiżjoni tal-Kunsill 2001/264/KE tad- 19 ta’ Marzu 2001 [4], u skond gwida oħra maħruġa minn awtoritajiet kompetenti, inkluż il-Kmandant ta’ l-Operazzjonijiet ta’ l-UE.2. Fejn l-UE u r-Renju tal-Marokk jkunu kkonkludew ftehim dwar proċeduri ta’ sigurtà għall-iskambju ta’ informazzjoni kklassifikata, id-dispożizzjonijiet ta’ tali ftehim għandhom japplikaw fil-kuntest ta’ operazzjoni militari ta’ l-UE għall-immaniġġjar ta’ kriżi.Artikolu 4Linja ta’ kmand1. Il-forzi u l-persunal kollha li jipparteċipaw fl-operazzjoni militari ta’ l-UE għall-immaniġġjar ta’ kriżi għandhom jibqgħu taħt il-kmand sħiħ ta’ l-awtoritajiet nazzjonali tagħhom.2. L-awtoritajiet nazzjonali għandhom jittrasferixxu l-kmand Operazzjonali u Tattiku u/jew il-kontroll tal-forzi u l-persunal tagħhom lill-Kmandant ta’ l-Operazzjoni ta’ l-UE. Il-Kmandant ta’ l-Operazzjoni ta’ l-UE huwa intitolat li jiddelega l-awtorità tiegħu.3. Ir-Renju tal-Marokk għandu jkollu l-istess drittijiet u obbligi f’termini ta’ tmexxija ta’ kuljum ta’ l-operazzjoni bħal Stati Membri parteċipanti ta’ l-Unjoni Ewropea.4. Il-Kmandant ta’ l-Operazzjoni ta’ l-UE jista’, wara konsultazzjonijiet mar-Renju tal-Marokk, fi kwalunkwe ħin jitlob l-irtirar tal-kontribut tar-Renju tal-Marokk.5. Rappreżentant Militari Superjuri (SMR) għandu jiġi maħtur mir-Renju tal-Marokk biex jirrappreżenta l-kontinġent nazzjonali tiegħu fl-operazzjoni militari ta’ l-UE għall-immaniġġjar ta’ kriżi. L-SMR għandu jikkonsulta mal-Kmandant tal-Forza ta’ l-UE dwar il-kwistjonijiet kollha li jaffettwaw l-operazzjoni u għandu jkun responsabbli għad-dixxiplina ta’ kuljum tal-kontinġent.Artikolu 5Aspetti finanzjarji1. Ir-Renju tal-Marokk għandu jassumi l-ispejjeż kollha assoċjati mal-parteċipazzjoni tiegħu fl-operazzjoni sakemm l-ispejjeż m’humiex suġġetti għal finanzjament komuni kif previst fl-istrumenti legali msemmija fl-Artikolu 1(1) ta’ dan il-Ftehim, kif ukoll fid-Deċiżjoni tal-Kunsill 2004/197/PESK tat- 23 ta’ Frar 2004 li tistabbilixxi mekkaniżmu għall-amministrazzjoni tal-finanzjament ta’ l-ispejjeż komuni ta’ operazzjonijiet ta’ l-UE li jkollhom implikazzjonijiet militari jew ta’ difiża [5].2. F’każ ta’ mewt, korriment, telf jew dannu lil persuni fiżiċi jew ġuridiċi mill-Istat(i) li fih/fihom titwettaq l-operazzjoni, ir-Renju tal-Marokk għandu, meta r-responsabbiltà tiegħu tkun ġiet stabbilita, iħallas kumpens skond il-kondizzjonijiet previsti fid-dispożizzjonijiet dwar l-istatus tal-forzi, jekk disponibbli, kif imsemmi fl-Artikolu 2(1) ta’ dan il-Ftehim.Artikolu 6Arranġamenti biex jiġi implimentat il-FtehimKwalunkwe arranġament tekniku u amministrattiv meħtieġ waqt l-implimentazzjoni ta’ dan il-Ftehim għandu jiġi konkluż bejn is-Segretarju Ġenerali tal-Kunsill ta’ l-Unjoni Ewropea/Rappreżentant Għoli tal-Politika Estera u ta’ Sigurtà Komuni u l-awtoritajiet xierqa tar-Renju tal-Marokk.Artikolu 7Non-konformitàJekk waħda mill-Partijiet tonqos milli tikkonforma ma’ l-obbligi tagħha stabbiliti fl-Artikoli preċedenti, il-Parti l-oħra għandu jkollha d-dritt li ttemm dan il-Ftehim billi tagħti avviż ta’ xahar.Artikolu 8Riżoluzzjoni ta’ kwistjonijietKwistjonijiet li għandhom x’jaqsmu ma’ l-interpretazzjoni jew l-applikazzjoni ta’ dan il-Ftehim għandhom jiġu riżolti b’mezzi diplomatiċi bejn il-Partijiet.Artikolu 9Dħul fis-seħħ1. Dan il-Ftehim għandu jidħol fis-seħħ fl-ewwel jum ta’ l-ewwel xahar wara li l-Partijiet ikunu notifikaw lil xulxin bit-twettiq tal-proċeduri interni meħtieġa għal dan il-għan.2. Dan il-Ftehim għandu jiġi applikat b’mod proviżorju mid-data tal-firma.3. Dan il-Ftehim għandu jibqa’ fis-seħħ sakemm idum il-kontribut tar-Renju tal-Marokk għall-operazzjoni.+++++ TIFF +++++Magħmul f’Brussell, nhar l- fil-lingwa Ingliża f’erba’ kopji.Għall-Unjoni Ewropea+++++ TIFF +++++Għar-Renju tal-Marokk+++++ TIFF +++++[1] ĠU L 252, tat-28.7.2004, p. 10.[2] ĠU L 324, tas-27.10.2004, p. 20.[3] ĠU L 325, tat-28.10.2004, p. 64. Deċiżjoni kif emendata l-aħħar bid-Deċiżjoni BIH/5/2004 (ĠU L 357, tat-2.12.2004, p. 39).[4] ĠU L 101, tal-11.4.2001, p. 1. Deċiżjoni kif emendata l-aħħar bid-Deċiżjoni 2004/194/KE (ĠU L 63, tat-28.2.2004, p. 48).[5] ĠU L 63, tat-28.2.2004, p. 68.--------------------------------------------------DIKJARAZZJONIJIETimsemmija fl-Artikolu 2(5) u 6(4) tal-FtehimDikjarazzjoni mill-Istati Membri ta’ l-UE:"L-Istati Membri ta’ l-UE li japplikaw l-Azzjoni Konġunta ta’ l-UE 2004/570/PESK tat- 12 ta’ Lulju 2004 dwar l-operazzjoni militari ta’ l-Unjoni Ewropea fil-Bosnja u l-Ħerzegovina għandhom jagħmlu sforz sabiex, safejn is-sistemi legali interni tagħhom jippermettu dan, jirrinunzjaw kemm jista’ jkun għal pretensjonijiet kontra r-Renju tal-Marokk għal korriment, mewt tal-persunal tagħhom, jew dannu għal, jew telf ta’, kwalunkwe assi li jkunu proprjetà tagħhom u li jkunu qed jintużaw fl-operazzjoni ta’ l-UE għall-immaniġġjar ta’ kriżi jekk tali korriment, mewt, dannu jew telf:- kien ikkawżat minn persunal mir-Renju tal-Marokk fit-twettiq tad-doveri tagħhom marbuta ma’ l-operazzjoni ta’ l-UE għall-immaniġġjar ta’ kriżi, ħlief fil-każ ta’ negliġenza serja jew imġieba ħażina volontarja, jew- irriżulta mill-użu ta’ kwalunkwe assi lu huma proprjetà tar-Renju tal-Marokk, sakemm l-assi intużaw b’konnessjoni ma’ l-operazzjoni u ħlief f’każ ta’ negliġenza serja jew imġieba ħażina volontarja ta’ persunal ta’ l-operazzjoni ta’ l-UE għall-immaniġġjar ta’ kriżi mir-Renju tal-Marokk li kien qed juża’ dawk l-assi."Dikjarazzjoni mir-Renju tal-Marokk:"Ir-Renju tal-Marokk fl-applikazzjoni ta’ l-Azzjoni Konġunta ta’ l-UE 2004/570/PESK tat- 12 ta’ Lulju 2004 dwar l-operazzjoni militari ta’ l-Unjoni Ewropea fil-Bosnja u Ħerzegovina għandu jagħmel sforz sabiex, safejn is-sistema legali interna tiegħu tippermetti dan, jirrinunzja kemm jista’ jkun għal pretensjonijiet kontra kwalunkwe Stat ieħor li jipparteċipa fl-operazzjoni ta’ l-UE għall-immaniġġjar ta’ kriżi għal korriment, mewt tal-persunal tiegħu, jew dannu għal jew telf ta’ kwalunkwe assi li jkunu proprjetà tiegħu u li jkunu wżati mill-operazzjoni ta’ l-UE għall-immaniġġjar ta’ kriżi jekk tali korriment, mewt, dannu jew telf:- kien ikkawżat mill-persunal fit-twettiq tad-doveri tiegħu b’konnessjoni ma’ l-operazzjoni ta’ l-UE għall-immaniġġjar ta’ kriżi, ħlief f’każ ta’ negliġenza serja jew imġieba ħażina volontarja, jew- irriżulta mill-użu ta’ kwalunkwe assi ta’ l-Istati li qed jipparteċipaw fl-operazzjoni ta’ l-UE għall-immaniġġjar ta’ kriżi, sakemm l-assi jkunu ntużaw b’konnessjoni ma’ l-operazzjoni u ħlief f’każ ta’ negliġenza serja jew imġieba volontarja tal-persunal ta’ operazzjoni ta’ l-UE għall-immaniġġjar ta’ kriżi li kien qed juża dawk l-assi."--------------------------------------------------